3. NVO išstūmimas iš Darfūro (balsavimas) 
- Prieš balsavimo dėl 1 punkto pradžią:
Martine Roure
PSE frakcijos vardu. - (FR) Ponia pirmininke, siūlau žodinį pakeitimą: po 1 punkto prirašyti "reikalauja neatidėliojamo ir besąlygio visų organizacijos "Gydytojai be sienų" (pranc. MSF) Belgijos padalinio humanitarinių darbuotojų, kurie buvo pagrobti vakar MSF-Belgija patalpose Saraf Umroje, 200 km į vakarus nuo El-Facher, Šiaurės Darfūro sostinės, išlaisvinimo."
Jacek Saryusz-Wolski
- (FR) Ponia pirmininke, tekste neturėtų būti žodžio "vakar", nes rezoliucija turi galioti ilgiau nei vieną dieną.
Martine Roure
- (FR) Ponia pirmininke, atleiskite, bet nesuprantu, kodėl turėtų būti koks nors laiko apribojimas. Jokio laiko apribojimo nėra.
Kartoju: "Reikalauja neatidėliojamo ir besąlygio visų humanitarinių darbuotojų išlaisvinimo." Ar jums kliūva žodis "neatidėliojamo"?
Pirmininkė
M. Roure, netinka žodis "vakar". Jūs sakėte: "vakar".
Martine Roure
- (FR) Ponia pirmininke, su tuo sutinku. Atleiskite. Prašau išbraukti žodį "vakar". Jūs visiškai teisūs.
Charles Tannock
autorius. - Ponia pirmininke, mano frakcija siūlo išbraukti 2 ir 6 punktus. Ne todėl, kad nepritartume jų turiniui: tiesiog nemanome, kad jie būtini šioje rezoliucijoje ir, esant tokiai subtiliai padėčiai, padėtų įkalbėti O. al-Bashirą atšaukti savo sprendimą ir leisti NVO sugrįžti. Todėl siūlome išbraukti 2 ir 6 punktus. Kiek man žinoma, to paties turėtų prašyti socialistai, ir jie taip pat siūlys išbraukti 5 punktą, kam mes irgi pritariame dėl tų pačių priežasčių.
Martine Roure
Patvirtinu, ką ką tik sakC. Tannock, ir dėl tų pačių priežasčių prašome išbraukti 5 punktą.
Paul Rübig
(DE) Ponia pirmininke, turiu prašymą. Kadangi birželio 7 d. numatyti rinkimai, ir šiuo metu sulaukiame didelio lankytojų skaičiaus, norėčiau paklausti, ar negalėtume per balandžio ir gegužės mėn. sesijas Strasbūre visas patalpas, taip pat ir skirtas plenariniams posėdžiams, iki vidurnakčio palikti atviras lankytojams, kad būtų galima visus juos tinkamai priimti.
Pirmininkė
Europos Parlamento sesiją skelbiu atidėtą.
